Framkvæmdir hafnar við hjúkrunarheimili í Sóltúni 26. nóvember 2004 Framkvæmdir hafnar við hjúkrunarheimili í Sóltúni Ingibjörg Pálmadóttir heilbrigðisráðherra tók fyrstu skóflustungu að Hjúkrunarheimilinu Sóltúni 2 þann 5. júlí sl . Markar þetta tímamót í rekstri heilbrigðismála á Íslandi því verkefnið er unnið undir formerkjum einkaframkvæmdar . Verkið var boðið út á síðasta ári og gengið var til samninga við Securitas og ÍAV á grunni þess tilboðs . Húsið sem hafist er handa við í dag er hannað fyrir 92 einstaklinga og er 6852 fm að stærð . Gert er ráð fyrir að um 100 starfsmenn muni vinna við heimilið þegar það hefur tekið til starfa . Samningur um rekstur og byggingu á Hjúkrunarheimilinu er gerður við rekstrarfélagið Öldung hf. sem stofnað hefur verið um rekstur þess . Öldungur hf. er í eigu Securitas hf. að 85% hlut og ÍAV að 15% hlut . Þau útboðsgögn sem tilboð Öldungs byggir á eru að mörgu leyti mjög framsækin og óhætt að fullyrða að þetta hjúkrunarheimili sé tákn nýrrar aldar . Meðal þess sem vert er að minnast á í því sambandi er , að hver vistmaður hefur um 30 fermetra rými fyrir sig , einskonar íbúð innan veggja hjúkrunarheimilis . Öll aðstaða til hjúkrunar er eins og best verður á kosið og lögð verður sérstök áhersla á félagslega þáttinn í rekstri heimilisins .